|  |  |
| --- | --- |
| ДОСТАВЧИК | ПРЕВЕНЦИЯ НА НАСИЛИЕТО И АГРЕСИЯТА  ДОБРИ ПРАКТИКИ |
| Фондация „Уникалните деца на Видин“  [fudv@abv.bg](mailto:fudv@abv.bg)  тел: 094/924060, 0882422778 | - Активно участие на специалисти - психолог и педагог от ЦОП в заседанията на МКБППМН, където се разглеждат случаи на вербална и индиректна агресия от страна на деца, ползващи услугата  - Увеличаване броя на провежданите консултации с психолог и социален работник  - Включване на децата, ползватели на услугата в групови работи за превенция и начини за справяне с афективни състояния при прояви на агресия  - Срещи с родителите на тези деца в ЦОП и мобилна дейност – срещи с родителите в дома или на работното им място. Провежданите разговори са във връзка с поведението на децата и наказанието, което МКБППМН назначава.  - Проследяване поведението на децата след тези действия на специалистите, изразяващо се в срещи с учителите и съучениците им |
| Фондация „Радост за нашите деца“ (ЦСРИ на деца със СОП „Радост“)  [radost.varna@abv.bg](mailto:radost.varna@abv.bg)  [www.fondaciaradost.org](http://www.fondaciaradost.org)  тел: 052/731482, 0878272745,  0878700635 | - Образователна и терапевтична подкрепа на деца със специални нужди и техните родители |
| Сдружение „Разнообразни и равни“  [diverse\_equal@abv.bg](mailto:diverse_equal@abv.bg)  [www.diverseequal.eu](http://www.diverseequal.eu)  тел: 0899553478 | -Добронамерено отношение, загриженост и насърчаване на учениците и родителите за преодоляване на възникналите затруднения:   * Работилница за деца и родители в началото на учебната година, свързана с подготовката на необходимите пособия за образователния процес:  1. създават се условия за преодоляване на трудности и проблеми, свързани с началото на учебната година 2. възможност да се наблюдава желанието на деца и родители да творят заедно с учителя за осигуряване на учебен процес, отговарящ максимално на изискванията на училището 3. при нежелание на родителите – възможност за приобщаване на проблемните деца както чрез екипна, така и чрез индивидуална работа 4. насърчаване на искреното и позитивно общуване, добрите постъпки и малките успехи, особено на проблемните деца 5. спечелване доверието на родителите и тяхната подкрепа при провеждане на работилницата, с цел получаване на оценка от тях и поощряване на децата 6. възможност за създаване на полезни навици за подпомагане на братя и сестри в семейството, както и на приятели в училищна възраст   - Включване в извънучилищни дейности, съответстващи  на интересите и осмислящи свободното време на учениците   * Работа с малки групи и индивидуално чрез ролеви игри  1. стимулиране на творческата дейност и оформяне на естетически вкус 2. запознаване с професии – оформление на вътрешен дизайн на класна стая 3. създаване на навици за опазване на общественото имущество   - Организиране на съвместни празници с участие на  родителите   * Работа за укрепване на ученическия колектив, чрез подготовката и провеждането на празници и чествания   *1.)* предоставят се равни възможности на всяко дете да разкрие дарбата си, чрез собствен избор на това, което ще представи  *2.)* ролята на учителя е да бъде помощник и съветник   * Създаване на подходящ сценарий, с доброволно участие на учениците   *1.)* изгражда се отговорност при изпълнение на поставените задачи  *2.)* създава се уважение към различието   * Превръщане на празника в истинска демонстрация на успехите и постиженията на класа като голяма група и на всеки негов член  1. създаденият продукт е без материално изражение, но се изпълва с много емоции, взаимност, разбиране 2. насърчава се толерантността между учениците 3. въздейства се върху промяната на човешките поведения и взаимоотношения |
| Център за обществена подкрепа - Дряново  [csuds@abv.bg](mailto:csuds@abv.bg)  тел: 0878537622 | - Провеждане кампании от екип на ЦОП в СУ „М. Райкович” – Дряново в предварително определени класове от Директора на училището.  - Работа по заявка на учители в случаи на нужда от работа с определен клас или ученик.  - Работа по заявка от Директора на ДГ „Детелина” – Дряново, поради зачестилите случаи на агресия и при деца в предучилищна възраст.  - Проведен психологически тренинг с родители от подготвителна група по въпроса как да постъпват възрастните, ако в поведението на детето възникне агресивност, как да реагират на пристъпите на ярост?  - Обсъждане с родители възникването на детската агресия, възможните пътища за изход от трудни житейски ситуации; формиране у родителите култура да разбират проблемите на агресия у малките деца  - Обсъждане с родителите на възможните пътища за изход от трудни житейски ситуации |
| Сдружение „Ранна интервенция на деца в риск“  [jeni.gocheva74@gmail.com](mailto:jeni.gocheva74@gmail.com)  факс: 056/879061  тел:056/879062, 0879168006,  0879168001 | - Работа основно с недоносени деца и деца с увреждания до 7 годишна възраст |
| Фондация „Символ на любовта – дневен център за работа с деца с увреждания“  [signoflove@gocenet.net](mailto:signoflove@gocenet.net)  тел: 0751 /61157  факс:0751/62179 | - Индивидуална и групова работа с деца с неприемливо поведение съобразно две програми, разработени от ИСДП, част от сборника *„Специализирани програми за деца в конфликт със закона“*   * *„Програма за развитие на базови социални умения“* * *„Програма за обучение в умения за асертивно поведение“*   - Ангажиране на родителите с провеждане както на индивидуални сесии, така и съвместни, с техните деца  - При несъдействащи родители се търси ОЗД |
| Сдружение „Граждански инициативи“ – гр. Ловеч  [sgi\_lovech@abv.bg](mailto:sgi_lovech@abv.bg) [gragdanskiinitiativi\_lovech@abv.bg](mailto:gragdanskiinitiativi_lovech@abv.bg) [www.sgilovech.com](http://www.sgilovech.com)  тел: 0876552571 | - Стартирана двугодишна програма по подписано междуинституционално споразумение с ОУ „Хр. Никифоров“ – Ловеч за превенция на насилието сред деца в училището, която включва:   * Проучване чрез анкетни карти, попълнени от ученици, родители и учители * Анализ на ситуацията * Тематични обучения – проведени са две тренинг обучения, обхващащи деца от 2 до 6 клас:   *1.)* за разпознаване на видовете насилие;  *2.)* за запознаване на детето с отговорните страни, към които трябва да се обърне в случай на риск или насилие.  - Работи се в група, а при индивидуални случаи на неприемливо поведение или насилие, родителите се насочват към ДСП за подаване на заявление за ползване на СУ, съобразно нуждите на детето. |
| Фондация „Асоциация Анимус”  [animus@animusassociation.org](mailto:animus@animusassociation.org)  [www.animusassociation.org](http://www.animusassociation.org)  тел./факс: (+3592)9835205  9835305, 9835405 | - Реализация на програми за действие с деца с трудно поведение в училище  - Разработване на стратегия и опит за справяне с насилието сред подрастващите  - Превенция на насилието върху деца и юноши в семейството и в училище   * *„Приятелите на Зипи” – бъдещите граждани на България* – програма, учеща децата на умения за разрешаване на конкретни проблеми, както и на овладяване и разбиране на емоциите – своите и на другите. Всеки урок показва как децата да прилагат различни стратегии за справяне с трудностите, да повишат собствената си самооценка, да подобрят устойчивостта си на травматични събития. Това ги прави способни да помагат на себе си и на другите, да приемат и ценят различията на децата в класа. * *„Ранно разпознаване и предотвратяване на тормоза в училище чрез участие на децата в 7 държави от Европейския съюз“* – проект, насочен към превенция на училищния тормоз, като учениците са активни действащи лица в процеса на създаване на безопасна среда, лишена от насилие. Разработени и разпространени материали по проекта:  1. *„Чуй ме“* – книжка, представяща гледната точка на децата към тормоза и безопасността в училище   *„Класна стая без тормоз“* – наръчник за учители, предоставен на МОН за безвъзмездно ползване   1. *„Какво да правя ако тормозят детето ми в училище“* – диплянка за родители   Материалите са достъпни на сайта на проекта:  <http://listen.animusassociation.org/?lang=bg>   * *„RISE – Повишаване на вътрешните ресурси за справяне с училищния тормоз“* – програма за интервенция на тормоза в училищните общежития. Въвежда техники за ползване в ситуации на тормоз сред учениците и осигурява инструмент за превенция на такива ситуации. Иновативна програма, базирана на тренинг и интерактивни техники с цел да се повиши вътрешният ресурс на тийнейджърите, самооценката им и уменията им за справяне в случай на насилие. * *„Травма център за деца и семейства“* – програма, осигуряваща специализирана консултация и психотерапия на деца и техните родители  1. *Подобрява способността на децата да преработват болезнените събития в живота си и да се справят успешно в бъдеще* 2. *Помага на родителите да имат по-голяма чувствителност към страданието на детето си* 3. *Повишава родителския капацитет за създаване на подкрепяща семейна среда, в която детето да израства спокойно и здраво*  * *„Зона ЗаКрила“* – детски център за застъпничество и подкрепа. Взема участие в мултидисциплинарни екипи по случаи на деца, в различни обучения за надграждане на капацитета си за работа в ситуация на насилие и в работни срещи с институции по темата за насилие. * *„Ключ към училище без страх“-* проект за превенционни програми в паралелки от 1-ви до 10-ти клас в три училища, в продължение на 5 последователни учебни години. Целта на проекта е създаване на училищна среда, в която се възпитават ценности на здравословно общуване, ненасилствено разрешаване на конфликти и приемане на различията, за да бъдат предотвратени насилието, тормоза и унижението сред учениците   - Подкрепа на деца и родители, чрез Комплекс за социални услуги за деца и семейства, обхващащ работа с различни целеви групи:   * деца с поведенчески проблеми и техните родители – от изключително значение е включването на родителите на тези деца в психосоциалната работа  1. *предучилищна възраст –* проблемно поведение като хиперактивност, разстройство на вниманието, агресия, тревожност, проблеми с раздялата 2. *начална училищна възраст –* проблеми с концентрацията, проблеми на общуването с връстниците, обучителни затруднения 3. *горна училищна възраст –* бягства от училище, проблеми в комуникацията със съучениците и други училищни трудности  * деца, жертви на насилие и техните семейства – системна психосоциална работа за преодоляване на травматичните последици от преживяно домашно насилие, сексуално насилие, емоционална злоупотреба и подкрепяща среда за развитието и връщането към обичайния начин на живот. * деца, жертви и извършители на училищен тормоз – пряка индивидуална помощ с оглед на всеки конкретен инцидент и организация на цялостна мултидисциплинарна подкрепа за спиране на тормоза в конкретния клас и училище. Училищният тормоз е свързан с много срам и вина за децата, което често е повод да не търсят помощ от родители и институции. Това е причина проблемите да се задълбочават и да достигат до системата за закрила на детето в етап, когато последствията са утежнени. От една страна това са случаи на деца от уязвими социални групи, но от друга – това е феномен, който присъства във всякакви училища и следва да се реагира своевременно. * деца, в риск от отпадане от училище и техните родители - предоставяне на активна психосоциална подкрепа и работа с тези деца и с техните родители, тъй като много често причината децата да бъдат извън образователната система или да изостават в училище се намира в семейството – неглижиране, родителско отчуждение, случило се травматично събитие, раздяла с важна за детето фигура, настъпила наскоро промяна в живота на детето и семейството и др. |
| Фондация “Социални практики  в общността”- Пазарджик  Център за обществена подкрепа  "Зора" ‐ Панагюрище  [cop.pg@mail.bg](mailto:cop.pg@mail.bg)  [www.fondacia‐spo.blogspot.com](http://www.fondacia‐spo.blogspot.com)  тел.: 035762023 | - Многократни срещи на социален работник ОЗД/ДСП и директор ЦОП с родител – „недоброволен потребител“ за осъзнаване необходимостта и важността от ползване на социална услуга „Семейно консултиране“, с цел повишаване на родителския капацитет и оказване на подкрепа на дете с неприемливо поведение  - Последваща работа с вече доброволно ангажиран и съдействащ на следващ етап родител за извършване на консултации на детето с неприемливо поведение в училище със съответните специалисти и ползване на социална услуга „Училищна подкрепа“, „Социално-педагогическо консултиране на деца с поведенчески проблеми“ и „Психологическо консултиране“ |
| Сдружение „Прегърни ме“  [milena\_neyova@abv.bg](mailto:milena_neyova@abv.bg) | - Организиране на творчески ателиета за деца, настанени в социални центрове (основно в ЦНСТ), като по този начин се откриват и развиват талантите на децата |
| Център за обществена подкрепа към Областен съвет на БЧК – гр. Добрич  [dcenter@abv.bg](mailto:dcenter@abv.bg)  тел.: 058/605472 | - Работа в добро взаимодействие със специализираните държавни и общински социални, образователни и културни институции, както и с неправителствени организации  - Спектър от разнообразни и отговорни дейности за интеграция на децата и семействата в риск, осъществявани от екип, включващ ръководител, педагог, социален работник и психолог, както и дейности, свързани с превенция на агресията от деца с неприемливо поведение по направления:   * помощ в индивидуалната подготовка на децата за учебните занятия * индивидуална и групова работа с родителите, насочена към повишаване на родителския капацитет, в различни области – според възрастта и потребностите на децата * психологическа подкрепа на деца за личностното им израстване и психическо укрепване * организиране на занимания по интереси, с цел осмисляне на отдиха и свободното време на децата и междусрочните ваканции * социално-психологически консултации на деца и родители, с цел подобряване на възпитанието на децата и повишаване на родителския капацитет * взаимодействие с училища, социални учреждения, неправителствени организации с оглед осъществяване на ефективни педагогически, психо-социални и административни консултации и услуги за децата от центъра и за техните семейства * сформиране на групи, работещи по модули с различна тематика, включително и по превенция на насилието и агресивното поведение – имат за цел да се осигури защитена среда, в която децата да могат да споделят и отработват различни ситуации, с оглед конструктивно справяне с агресията и претрансформирането й.   - Подкрепа, насочена към децата, преживели насилие и съответно упражнили такова у дома – защитената си територия, на улицата и в училище, която започва от първоначалния контакт с детето и семейството, като преминава през оценката и конкретната терапевтична програма:   * Програма *„Позитивно родителстване и изкуството да бъдеш родител”* – насочена към повишаване на родителския капацитет в различни области, в зависимост от възрастта и потребностите на децата. Продължителността на модула е в 11 сесии или в рамките на 1 година,веднъжмесечно. – *поставени цели:*  1. подкрепа и развитие на родителската грижа, чрез повишаване саморефлексията на родителите; 2. изграждане на реалистична и позитивна нагласа за ролите и отговорностите им; 3. подобряване на общуването с децата; 4. доверие, сътрудничество и осъзнаване уникалността на детската личност.   - *основни засегнати теми:*  *1.)* ролите, които изпълняваме в семейството;  *2.)* особености и типове родителстване;  *3.)* общуване – особености, специфика и видове;  *4.)* активно слушане – що е това и как да се прилага за подобряване на комуникацията;  *5.)* градивни техники за корекции на неподходящо детско поведение;  *6.)* техники за себеизразяване и себеуважение.  *- очаквани резултати:*  *1.)* по-самоуверени родители, използващи градивни и ефективни методи при възпитанието и отглеждането на децата си;  *2.)* правилна и подобрена комуникация;  *3.)* умения за справяне самостоятелно в критични ситуации;  *4.)* позитивна нагласа и лична удовлетвореност от родителската грижа и роля.  *- ефективност:*  *1.)* много добър модел за ефективно родителстване, който помага на участниците да се опознаят и доверят един на друг;  *2.)* родителите споделят проблеми, които срещат при отглеждането и възпитанието на децата;  *3.)* сплотяване на групата, прераснало във времето до взаимопомощ помежду им;  *4.)* бързо намиране на адекватен изход от агресивно детско поведение.   * Програма *„НЕ на насилието!”*- споделяне в „Малка затворена група” с възрастова граница. Продължителността на модула е в 12 сесии или в рамките на една година, веднъж месечно.   *- цели:*  *1.)* запознаване с формите и видове насилие;  *2.)* повишаване на чувствителността на децата към насилието;  *3.)* методи и начини за справяне.  *- основни теми:*  *1.)* разпознаване на видове насилие, чрез интерактивни игри и методи;  *2.)* повишаване на уменията на участниците за реакция при попадане в ситуации на насилие;  *3.)* форми и видове...;  *4.)* модели за справяне и избягване на подобни конфликтни ситуации.  *- резултати:*  *1.)* разпознаване на видове насилие;  *2.)* умения за справяне с такива ситуации и адекватна помощ;  *3.)* противопоставяне и търсене на специализирана подкрепа от институции и органи на реда.   * Модул *„Стойностни модели на общуване, приказки за ценностите”* – малка група за работа с деца. Отработени и предадени чрез приказките, ценностите и добрите модели стават на практика по-достъпни за децата.   *-цели:*  *1.)* изучаване и отработване на различните видове емоции и чувства;  *2.)* умение да ги разпознаваме – както в другите, така и в себе си и да ги споделяме;  *3.)* добри модели на поведение;  *4.)* приятелство, доверие, право на избор и заемане на позиция, безопасност и др.  *- резултати:*  *1.)* повишаване на самоувереността на децата;  *2.)* подобряване на общуването помежду им;  *3.)* в защитена среда децата споделят техните проблеми;  *4.)* създаване на приятелства, доверие, отстояване на позиции.   * Презентации на тема *„Да кажем НЕ на насилието сред деца!”* в училищата по случай 19 Ноември – „Световен ден за борба с насилието над деца”.   *- цели:*  *1.)* Чрез интересни игри, примери и обсъждане на казуси, учениците се запознават с различни иновативни стратегии за справяне с насилието в училище.  *2.)* Раздават се стикери, флаери, значки, запознаващи ги с различните форми на насилието в училище, стратегии за справяне и информация с активни телефони на доверието.  *3.)* На участниците се залепят стикери с надпис „Детски свят – свят без насилие” и „Не затваряй очи, подай ръка”, правещи децата съпричастни към проблема.  *- резултати:*  *1.)* повишаване информираността на децата;  *2.)* различни стратегии и умения;  *3.)* сътрудничество и оказване на подкрепа на дете в риск. |